turjo4nis/wikipedia-bn-dump-20250701 huggingface dataset:
ড্রিম গার্ল (২০১৯-এর চলচ্চিত্র)

ড্রিম গার্ল একটি ভারতীয় হিন্দি কৌতুক চলচ্চিত্র, যেটিতে আয়ুষ্মান খুরানা এবং নুসরাত ভারুচা মুখ্য ভূমিকায় অভিনয় করেছেন। চলচ্চিত্রটি রাজ শাণ্ডিল্য পরিচালনা করেছেন এবং একতা কাপুর ও শোভা কাপুর চলচ্চিত্রটি প্রযোজনা করেছেন। চলচ্চিত্রটির গান টি-সিরিজের ইউটিউব চ্যানেলে মুক্তি পায়।

অভিনয়ে 
 আয়ুষ্মান খুরানা - লোকেশ বিশত / লাজবন্তী খুরানা  
 নুসরাত ভারুচা - ডলি শিন্দে
 আরবাজ খান - ধর্মেন্দ্র 
 মনজোত সিং - আমজোত
 সুমনা চক্রবর্তী - দিয়া
 অভিষেক বন্দ্যোপাধ্যায় - মাহিন্দর রাজপুত
 রাহুল বাগগা - আসগারের
 বিজয় রাজ 
 আন্নু কাপুর 
 নিধি বিশত
 মাহরু শেখ - লোকেশের মা
 গুলজার দস্তুর - ডলির মা

তথ্যসূত্র 

২০১০-এর দশকের হিন্দি ভাষার চলচ্চিত্র
ভারতীয় চলচ্চিত্র
২০১৯-এর চলচ্চিত্র
বালাজী মোশন পিকচার্সের চলচ্চিত্র
নাইজেল হথোর্ন

স্যার নাইজেল বার্নার্ড হথোর্ন সিবিই (; ৫ এপ্রিল ১৯২৯ - ২৬ ডিসেম্বর ২০০১) ছিলেন একজন ইংরেজ অভিনেতা। তিনি ১৯৮০-এর দশকে সিটকম ইয়েস মিনিস্টার এবং এর অনুবর্তী পর্ব ইয়েস, প্রাইম মিনিস্টার-এ স্যার হামফ্রি অ্যাপলবি চরিত্রে অভিনয় করে সেরা টিভি অভিনেতা বিভাগে চারটি বাফটা টিভি পুরস্কার অর্জন করেন। তিনি দ্য ম্যাডনেস অব কিং জর্জ (১৯৯৪) চলচ্চিত্রে রাজা তৃতীয় জর্জ চরিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তিনি পরবর্তী কালে দ্য ফ্র্যাজাইল হার্ট ধারাবাহিকে অভিনয় করে ১৯৯৬ সালে শ্রেষ্ঠ অভিনেতা বিভাগে বাফটা টিভি পুরস্কার অর্জন করেন।

মঞ্চে তিনি হ্যারল্ড পিন্টার, জঁ ককতো ও ইউজিন ওনিলের রচিত নাটকে অভিনয় করেন। মঞ্চে তার কাজের জন্য একটি লরন্স অলিভিয়ে পুরস্কার ও টনি পুরস্কার অর্জন করেন। ১৯৮৭ সালে তিনি অর্ডার অব দ্য ব্রিটিশ এম্পায়ারের কমান্ডার এবং ১৯৯৯ সালে নাইট উপাধিতে ভূষিত হন।

কর্মজীবন
তিনি ম্যাকসন স্টটের একটি বিজ্ঞাপন এবং ১৯৫০-এর দশকের শেষভাগে বিভিন্ন ব্রিটিশ টেলিভিশন ধারাবাহিকে ক্ষুদ্র চরিত্রে অভিনয় করেন। ১৯৮০-এর দশকে সিটকম ইয়েস মিনিস্টার-এ স্যার হামফ্রি অ্যাপলবি চরিত্রে অভিনয় করে খ্যাতি অর্জন করেন। এই কাজের জন্য তিনি সেরা টিভি অভিনেতা বিভাগে দুটি বাফটা টিভি পুরস্কার অর্জন করেন। পরবর্তী কালে তিনি ইয়েস মিনিস্টার-এর অনুবর্তী পর্ব ইয়েস, প্রাইম মিনিস্টার-এ একই চরিত্রে অভিনয় করে সেরা টিভি অভিনেতা বিভাগে আরও দুটি বাফটা টিভি পুরস্কার অর্জন করেন।

তিনি অ্যালান বেনেটের মঞ্চনাটক দ্য ম্যাডনেস অব থার্ড জর্জ-এ অভিনয় করে শ্রেষ্ঠ অভিনেতা বিভাগে লরন্স অলিভিয়ে পুরস্কার অর্জন করেন। ১৯৯৬ সালে এই নাটকের চলচ্চিত্ররূপ দ্য ম্যাডনেস অব কিং জর্জ (১৯৯৪)-এ রাজা তৃতীয় জর্জ চরিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তিনি পরবর্তী কালে দ্য ফ্র্যাজাইল হার্ট ধারাবাহিকে অভিনয় করে শ্রেষ্ঠ টিভি অভিনেতা বিভাগে তার ষষ্ঠ বাফটা পুরস্কার অর্জন করেন।

তথ্যসূত্র

বহিঃসংযোগ

 
 
 
 

১৯২৯-এ জন্ম
২০০১-এ মৃত্যু
২০শ শতাব্দীর ইংরেজ অভিনেতা
ইংরেজ কণ্ঠাভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
ইংরেজ শেকসপিয়রীয় অভিনেতা
ওয়ারউইকশায়ারের অভিনেতা
কেপ টাউন বিশ্ববিদ্যালয়ের প্রাক্তন শিক্ষার্থী
রয়্যাল শেকসপিয়র কোম্পানির সদস্য
গে অভিনেতা
ব্রিটিশ নাইটহুড প্রাপ্ত অভিনেতা
নাইটস ব্যাচেলর
এম্পায়ার পুরস্কার বিজয়ী
টনি পুরস্কার বিজয়ী
শ্রেষ্ঠ অভিনেতা বিভাগে বাফটা পুরস্কার বিজয়ী
লরন্স অলিভিয়ে পুরস্কার বিজয়ী
শ্রেষ্ঠ টেলিভিশন অভিনেতার জন্য বাফটা পুরস্কার বিজয়ী
অডিওবই পাঠক
হার্টফোর্ডশায়ারে সমাহিত
কমান্ডার অব দি অর্ডার অব দ্য ব্রিটিশ এম্পায়ার
ইংরেজ আত্মজীবনীকার
গ্রীন লাইন পরিবহন

গ্রীন লাইন পরিবহন বাংলাদেশের একটি অন্যতম আন্তঃজেলা পরিবহন সংস্থা। এটি ঢাকা থেকে চট্টগ্রাম, সিলেট, খুলনা ও রাজশাহী বিভাগের বিভিন্ন গন্তব্যস্থলে পরিবহন সেবার পাশাপাশি ভারতের কলকাতায়ও পরিবহন সুবিধা প্রদান করে।

ইতিহাস 
১৯৯০ সালে আলহাজ মোহাম্মদ আলাউদ্দিন গ্রীন লাইন পরিবহন সংস্থা প্রতিষ্ঠা করেন। ঢাকা-চট্টগ্রাম রুটে হিনো এসি বাস চালানোর মাধ্যমে পরিবহন ব্যবসা শুরু করে গ্রীন লাইন। এরপর পর্যায়ক্রমে কক্সবাজার, বেনাপোল, রংপুর, রাজশাহী ও সিলেট রুটে বাস চলচল শুরু করে। গ্রীন লাইন পরিবহনই বাংলাদেশের সড়কপথে সর্বপ্রথম এসি বাস পরিসেবা চালু করে। এরপর সুইডেন থেকে ২০০৩ সালে ভলভো ও ২০০৫ সালে স্ক্যানিয়ার এসি বাস আমদানী করে গ্রীন লাইন। ২০১৩ সালে যাত্রীদের স্লিপার কোচে পরিসেবা প্রদান শুরু করে। ২০১৪ সালে গ্রীন লাইন ওয়াটারওয়েজ নামে জলপথে যাত্রী পরিবহন শুরু করে। সম্প্রতি ২০১৮ সালে গ্রীন লাইন ঢাকা থেকে সিলেট ও কক্সবাজার রুটে জার্মানি থেকে আমদানী করা ম্যান কোম্পানির ডাবল ডেকার বাস চালু করে।

যাত্রী পরিসেবা 
শুরুতে গ্রীন লাইন শুধুমাত্র ঢাকা-চট্টগ্রাম রুটে যাত্রী পরিবহন করলেও বর্তমানে ঢাকা থেকে চট্টগ্রাম, সিলেট, কক্সবাজার, টেকনাফ, খুলনা, বেনাপোল ও রাজশাহী রুটে এবং চট্টগ্রাম থেকে সরাসরি সিলেট ও বেনাপোলে যাত্রী পরিবহন করে। এছাড়াও ঢাকা-খুলনা-কলকাতা রুটে "সৌহার্দ পরিবহন" পরিচালনা করে গ্রীন লাইন।

গ্রীন লাইন ওয়াটারওয়েজ 
গ্রীন লাইন ২০১৪ সাল থেকে “গ্রীন লাইন ওয়াটারওয়েজ” নামে টেকনাফ-সেন্ট মার্টিন জলপথে এমভি গ্রীন লাইন-১ নামে লঞ্চ ছাড়ে। পরবর্তীতে ২০১৫ সালে ঢাকা-বরিশাল নৌপথে এমভি গ্রীন লাইন-২ ও এমভি গ্রীন লাইন-৩ নামে শীতাতপ নিয়ন্ত্রিত দুইটি জলযান যাত্রী পরিসেবায় যোগ করে।

তথ্যসূত্র

বহিঃসংযোগ 
 গ্রীন লাইন পরিবহন - প্রাতিষ্ঠানিক ওয়েবসাইট

১৯৯০-এ বাংলাদেশে প্রতিষ্ঠিত
বাংলাদেশের বাস কোম্পানি
মুন্সী রইসউদ্দিন

মুন্সী রইসউদ্দিন (১৯০১-১৯৭৩) ছিলেন একজন বাংলাদেশি সঙ্গীতজ্ঞ ও সঙ্গীতশিল্পী। ১৯৮৬ সালে সঙ্গীতে তাঁর অবদানের স্বীকৃতি স্বরূপ বাংলাদেশ সরকার তাঁকে একুশে পদক ভূষিত করে।

প্রাথমিক জীবন 
শৈশব থেকেই রইসউদ্দিনের মধ্যে সঙ্গীত-প্রতিভার বিকাশ পরিলক্ষিত হয়। তিনি ছিলেন সুকণ্ঠের অধিকারী। ফুফাতো ভাই শামসুল হকের নিকট তাঁর প্রথম সঙ্গীতশিক্ষা শুরু হয়। ম্যাট্রিক পাস করার পর ১৭ বছর বয়সে তিনি চাকরির উদ্দেশ্যে  কলকাতা যান। সেখানে কিছুদিন চাকরি করেন এবং প্রসিদ্ধ সঙ্গীতজ্ঞ রাসবিহারী মল্লিকের নিকট ১২ বছর ধ্রুপদ ও খেয়ালে শিক্ষালাভ করেন। তারপর প্রখ্যাত সঙ্গীতবিদ গিরিজাশঙ্কর চক্রবর্তী পরিচালিত সঙ্গীতকলা ভবনে ভর্তি হয়ে উচ্চাঙ্গসঙ্গীতে সার্টিফিকেট লাভ করেন। তিনি লক্ষ্ণৌর সঙ্গীতবিশারদ শরজিৎ কাঞ্জিলালের নিকটও কিছুকাল  সঙ্গীত শেখেন।

কর্মজীবন 

১৯৩৮ সালে রইসউদ্দিন প্রথম কলকাতা বেতারে সঙ্গীত পরিবেশনের সুযোগ লাভ করেন। ১৯৪৭ সালে দেশভাগের পর তিনি ঢাকা বেতারে শিল্পী হিসেবে যোগদান করেন এবং নারায়ণগঞ্জে স্থায়িভাবে বসবাস শুরু করেন। তাঁরই উদ্যোগে নারায়ণগঞ্জে ‘প্রবেশিকা সঙ্গীত বিদ্যালয়’ প্রতিষ্ঠিত হয় এবং তিনি তার অধ্যক্ষপদে বৃত হন। ১৯৫৫ সাল থেকে রইসউদ্দিন ঢাকার  বুলবুল ললিতকলা একাডেমীর সহঅধ্যক্ষ এবং ১৯৬৪ সালে অধ্যক্ষের পদ অলঙ্কৃত করেন। এ অঞ্চলে সঙ্গীতের প্রসারকল্পে তিনি বিভিন্ন স্থানে সঙ্গীত বিদ্যালয় প্রতিষ্ঠা করেন।

শাস্ত্রীয় সঙ্গীতের প্রসার, সঙ্গীত সম্পর্কে জনগণের উৎসাহ সৃষ্টি এবং নতুন নতুন ছাত্র তৈরি করা ছিল রইসউদ্দিনের জীবনের লক্ষ্য। বিভাগোত্তর পূর্ব বাংলায় সঙ্গীত বিষয় শিক্ষাপাঠক্রমের অন্তর্ভুক্ত হলে তিনি সঙ্গীত বিষয়ে অনেক পাঠ্যপুস্তক রচনা করেন। গ্রন্থ রচনার পাশাপাশি তিনি বহু নতুন রাগরাগিণীও সৃষ্টি করেন। এভাবে তিনি সঙ্গীতের প্রসার ও উন্নতির ক্ষেত্রে গুরুত্বপূর্ণ অবদান রাখেন।

ম্যাট্রিক পাশ করার পর রইসউদ্দিন চাকরির জন্য কলকাতা যান। সেখান তিনি চাকরি করেন এবং পাশাপাশি প্রখ্যাত সঙ্গীতজ্ঞ রাসবিহারী মল্লিকের নিকট ১২ বছর ধ্রুপদ ও খেয়ালে শিক্ষা নেন। ১৯৩৮ সালে তিনি প্রথম কলকাতা বেতারে সঙ্গীত পরিবেশনের সুযোগ পেয়েছিলেন। 
১৯৪৭ সালে রইসউদ্দিন ঢাকা বেতারে কাজ শুরু করেন। তিনি নারায়ণগঞ্জের প্রবেশিকা সঙ্গীত বিদ্যালয় প্রতিষ্ঠা করেন। ১৯৫৫ সালে তিনি বুলবুল ললিতকলা একাডেমীর সহ-অধ্যক্ষ এবং ১৯৬৪ সালে অধ্যক্ষ হন।

ব্যক্তিগত জীবন 
মুন্সী রইসউদ্দিন ছিলেন বিশিষ্ট সঙ্গীতজ্ঞ এবং ব্যান্ড আর্ক ও চাইমের প্রতিষ্ঠাতা আশিকুজ্জামান টুলুর পিতা।

গ্রন্থরাজি 
 সরল সঙ্গীত সার-সংগ্রহ
 ছোটদের সারেগামা
 অভিনব শতরাগ
 সঙ্গীত পরিচয়
 রাগ লহরী
 গীত লহরী

পুরস্কার ও সম্মাননা 
সঙ্গীতে তাঁর গবেষণা জন্য তিনি আদমজী সাহিত্য পুরস্কার পান। ১৯৮৬ সালে বাংলাদেশ সরকার তাঁকে মরণোত্তর একুশে পদক প্রদান করে।

তথ্যসূত্র

১৯০১-এ জন্ম
১৯৭৩-এ মৃত্যু
বাংলাদেশী পুরুষ সঙ্গীতজ্ঞ
শিল্পকলায় একুশে পদক বিজয়ী
আদমজী সাহিত্য পুরস্কার প্রাপক
মাগুরা জেলার ব্যক্তি
বাংলাদেশী পুরুষ লেখক
বাঙালি লেখক
২০শ শতাব্দীর পুরুষ সঙ্গীতজ্ঞ
ড্রাইভ

ড্রাইভ হলো একটি ভারতীয় চলচ্চিত্র। নামের সাথে মিল থাকলেও এটি ২০১১ সালের হলিউড চলচ্চিত্র ড্রাইভ এর পুনর্নির্মাণ নয়।  এটি তরুণ মনসুখানি পরিচালিত এবং করণ জোহর দ্বারা প্রযোজিত।  এতে প্রধান ভূমিকায় সুশান্ত সিং রাজপুত , জ্যাকলিন ফার্নান্দেজ , সোনাল চৌহান , বিক্রমজিত ভিক্ক এবং স্বপ্না পাব্বি অভিনয় করেছেন।  চলচ্চিত্রটি ২০১৯ সালের ১ নভেম্বর নেটফ্লিক্সে মুক্তি পায়।

অভিনয়ে 

 সুশান্ত সিং রাজপুত - সমর কাপুর
 জ্যাকলিন ফার্নান্দেজ - তারা সিং
 সোনাল চৌহান
 বিক্রমজিৎ ভির্ক
 স্বপ্না পাব্বি
 বোমান ইরানি
 পঙ্কজ ত্রিপাঠি
 ভিভা চিববার
 মুস্তাকিম

নির্মাণ
২০১৭ সালের অক্টোবরে, নিউ ইন্ডিয়ান এক্সপ্রেস জানায় যে চলচ্চিটির একটি গানের চিত্রগ্রহণ ইসরাইলের তেল আবিবে অনুষ্ঠিত হয়েছে।

ধর্ম প্রোডাকশন্স ২০১৯ সালের ৩ ফেব্রুয়ারি চলচ্চিত্রটির একটি টিজার প্রকাশ করে।

তথ্যসূত্র 

ভারতীয় চলচ্চিত্র
২০১৯-এর চলচ্চিত্র
হিন্দি ভাষার চলচ্চিত্র
ইসরায়েলের পটভূমিতে চলচ্চিত্র
মুম্বইয়ের পটভূমিতে চলচ্চিত্র
আইটেম নাম্বার বিশিষ্ট চলচ্চিত্র
নেটফ্লিক্সের হিন্দি ভাষার মৌলিক চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
ইসরায়েলে ধারণকৃত চলচ্চিত্র
২০১০-এর দশকের হিন্দি ভাষার চলচ্চিত্র
২০১৯-এর অ্যাকশন থ্রিলার চলচ্চিত্র
ভারতীয় অপরাধ থ্রিলার চলচ্চিত্র
ফক্স স্টার স্টুডিওসের চলচ্চিত্র
ঘোটকি জেলা

ঘোটকি জেলা () () পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে ঘোটকি সিটি। ১৯৮৩ সালে একটি জেলা হিসাবে প্রতিষ্ঠার পূর্বে এটি সুক্কুর জেলা হিসেবে গঠিত হয়েছিল। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রার্য় ৯৭০,৫৫০ জন এর মত। এই অধিবাসীদের মধ্যে শহুরে এলাকায় বসবাসকারী ১৫৮,৫০০ (১৬.৩৩%) এবং ৮১২,০৫০ (৮৩.৬৭%) গ্রামাঞ্চলে বসববাসকারী ছিলা।

প্রশাসন
ঘোটকি জেলা প্রশাসনিকভাবে নিম্নোক্ত তহসিলগুলিতে বিভক্ত হয়ে গঠিত হয়েছে:

 মিরপুর মাথেলো
 দাহারকি
 ঘোটকি
 উবাউরু
 খানগার্হ

জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, জেলাটিতে ব্যবহৃত প্রথম প্রধান ভাষা বা মাতৃভাষা হচ্ছে সিন্ধি, যেখানে প্রায় (৯২%) মানুষ ব্যবহার করে থাকে, এছাড়াও উর্দু (৩.১%) এবং পাঞ্জাবী (২.৯%) রয়েছে।

ধর্ম
পাকিস্তানের ১৯৯৮ সালের আদমশুমারীর হিসাব অনুযায়ী, ঘোটকি জেলার ধর্ম অনুযায়ী অবস্থান নিম্নে দেওয়া হল:
 ইসলাম - ৯৩.০৬%
 হিন্দু - ৬.৬৮%
 খ্রীষ্টান - ০.১৪%
 অন্যানা: ০.০৪%

তথ্যসূত্র

গ্রন্থপঞ্জি

ঘোটকি জেলা
সিন্ধু প্রদেশের জেলা
নো ফাদারস ইন কাশ্মীর

নো ফাদারস ইন কাশ্মীর একটি ভারতীয় হিন্দি - ইংরেজি - উর্দু
- কাশ্মীরি ভাষার চলচ্চিত্র যেটি পরিচালনা করেছেন আশভিন কুমার, যিনি অস্কার পুরস্কারের জন্য মনোনীত হয়েছিলেন। চলচ্চিত্রটিতে অভিনয় করেছেন জারা ওয়েব, আশভিন কুমার , কূলভূষণ খারবান্দা , আংশুমান ঝা ও নাতাশা মাগো।  চলচ্চিত্রটি ২০১৯ সালের এপ্রিল মাসের ৫ তারিখে মুক্তি পায়।

কাহিনি 
চলচ্চিত্রটির কাহিনি ১৬ বছর বয়সী দুই কিশোর-কিশোরীর যাদের বাবা কাশ্মীরে নিখোঁজ হয়ে গিয়েছে।

অভিনয়ে 

 জারা ওয়েব - নূর
 শিভাম রাইনা - মজিদ
 আশভিন কুমার - আরশিদ  
 কূলভূষণ খারবন্দা - আবদুল রশিদ 
 মায়া সারাও - পারভিনা
 সোনি রাজদান - হালিমা 
 অংশুমান ঝা - সেনাবাহিনীর মেজর
 নাতাশা মাগো - জয়নব

তথ্যসূত্র

ভারতীয় চলচ্চিত্র
২০১৯-এর চলচ্চিত্র
হিন্দি ভাষার চলচ্চিত্র
ইংরেজি ভাষার ভারতীয় চলচ্চিত্র
২০১০-এর দশকের হিন্দি ভাষার চলচ্চিত্র
চলচ্চিত্রে কাশ্মীর সংঘাত
২০১০-এর দশকের উর্দু ভাষার চলচ্চিত্র
জম্মু ও কাশ্মীরে মানবাধিকার লঙ্ঘন
আংরেজি মিডিয়াম

আংরেজি মিডিয়াম ২০২০ সালে মুক্তিপ্রাপ্ত একটি ভারতীয় হিন্দি চলচ্চিত্র, যেটি পরিচালনা করেছেন হোমি আদজানিয়া এবং প্রযোজনা করেছেন দিনেশ বিজন ও জ্যোতি দেশপান্ডে। এই চলচ্চিত্রটি ম্যাডক ফিল্মস এবং লন্ডন কলিং প্রোডাকশনের ব্যানারে নির্মিত হয়েছে। এই চলচ্চিত্রটি ২০১৭ সালের চলচ্চিত্র হিন্দি মিডিয়ামের সিকুয়েল। এই চলচ্চিত্রটির কেন্দ্রীয় চরিত্রে অভিনয় করেছেন ইরফান খান, রাধিকা মদন এবং কারিনা কাপুর খান। এই চলচ্চিত্রে কাহিনী একটি ভারতীয় মেয়েকে ঘিরে, যে তার বাবার সাথে উচ্চশিক্ষার জন্য লন্ডনে যায়। এই চলচ্চিত্রটিতে কারিনা কাপুর খান লন্ডনের এক নারী পুলিশের চরিত্রে অভিনয় করেছেন।এই চলচ্চিত্রের মাধ্যমে তিনি তার ক্যারিয়ারে প্রথমবারের মত পুলিশের চরিত্রে অভিনয় করেছেন। ২০১৮ সালের জানুয়ারি মাসে এই চলচ্চিত্রটি নির্মাণের ঘোষণা দেওয়া হয়েছিল। ২০১৯ সালের ৫ই এপ্রিল তারিখে উদয়পুরে এই চলচ্চিত্রটির মূল চিত্রগ্রহণ শুরু হয়েছিল এবং অতঃপর লন্ডনে এর চিত্রগ্রহণ সম্পন্ন হয়েছিল। এই চলচ্চিত্রটি ২০২০ সালের ১৩ই মার্চ তারিখে মুক্তি পেয়েছিল।

শ্রেষ্ঠাংশে 
 ইরফান খান – চম্পক বনসাল
 রাধিকা মদন – তারিকা বনসাল
 দীপক ডোব্রিয়াল – গোপি বনসাল
 ডিম্পল কপাড়িয়া – মিসেস সম্পদা কোহলি
 কারিনা কাপুর খান – অফিসার নায়না কোহলি
 রণবীর শুরে – বালাশঙ্কর ত্রিপাঠী / বাবলু
 পঙ্কজ ত্রিপাঠী – টনি
 কিকু শারদা – গাজ্জু
 মনু ঋষি – ভেলুরাম বনসাল
 জাকির হোসেন – বিচারক ছেড়া
 মেঘনা মালিক – অধ্যক্ষ
 পুরবী জৈন – রাশি বনসাল
 মনিষ গান্ধী – আদভাইত
 তিল্লতমা শোমে – পরামর্শকারী
 বিপুল টঙ্ক – লগনেশ
 ইঙ্কিত বিশত – অনমোল
 অনুষ্কা শর্মা – "কুড়ি নু নাচনে দে" গানে বিশেষ উপস্থিতি
 ক্যাটরিনা কাইফ – "কুড়ি নু নাচনে দে" গানে বিশেষ উপস্থিতি
 আলিয়া ভাট – "কুড়ি নু নাচনে দে" গানে বিশেষ উপস্থিতি
 জাহ্নবী কাপুর – "কুড়ি নু নাচনে দে" গানে বিশেষ উপস্থিতি
 অনন্যা পাণ্ডে – "কুড়ি নু নাচনে দে" গানে বিশেষ উপস্থিতি
 কৃতি স্যানন – "কুড়ি নু নাচনে দে" গানে বিশেষ উপস্থিতি
 কিয়ারা আডবাণী – "কুড়ি নু নাচনে দে" গানে বিশেষ উপস্থিতি

নির্মাণ 
২০১৭ সালের জুন মাসে হিন্দি মিডিয়ামের সাফল্যের পর চলচ্চিত্রটির প্রযোজক দিনাশ বিজয় মিড ডে-কে এই চলচ্চিত্রটির সিকুয়েল নির্মাণের সম্ভাবনার কথা বলেছিলেন। ২০১৮ সালের ২৪শে জানুয়ারি তারিখে দিনেশ বিজয় চলচ্চিত্রটির সিকুয়েল নির্মাণের খবর টাইমস নাউকে নিশ্চিত করেছিলেন। ২০১৮ সালের ৩০শে মার্চ কারিনা কাপুর খান চলচ্চিত্রটিতে অভিনয়ের জন্য যুক্ত হয়েছেন বলে খবর বেরিয়েছিল এবং আরও জানানো হয়েছিল ২০১৯ সালের এপ্রিল মাস থেকে চলচ্চিত্রটির চিত্রগ্রহণ শুরু হবে। ২০১৯ সালের ৬ই এপ্রিল তারিখে দীপক ডোব্রিয়াল ও মনু ঋষির চলচ্চিত্রটিতে অভিনয়ে যুক্ত হবার খবর প্রকাশিত হয়েছিল। ২০১৯ সালের ৫ই এপ্রিল তারিখে উদয়পুরে চলচ্চিত্রটির চিত্রগ্রহণ শুরু হয়েছিল।

তথ্যসূত্র

বহিঃসংযোগ 
 
 বলিউড হাঙ্গামায় আংরেজি মিডিয়াম

ভারতীয় হাস্যরসাত্মক নাট্য চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
২০২০-এর হাস্যরসাত্মক নাট্য চলচ্চিত্র
ভারতীয় ধারাবাহিক চলচ্চিত্র
২০২০-এর দশকের হিন্দি ভাষার চলচ্চিত্র
লন্ডনের পটভূমিতে চলচ্চিত্র
সাঈদ বাবু

সাঈদুল ইসলাম যিনি সাঈদ বাবু (জন্ম ২৫ জুন) নামে অধিক পরিচিত হলেন একজন বাংলাদেশি মডেল ও অভিনেতা। ২০১২ সালে ১৫তম মেরিল-প্রথম আলো পুরস্কার অনুষ্ঠানে তিনি খেলা খেলা সারাবেলা টেলিভিশন নাটকে অভিনয়ের জন্য শ্রেষ্ঠ টিভি অভিনেতার জন্য সমালোচক পুরস্কারের মনোনয়ন লাভ করেন।

প্রারম্ভিক জীবন
বাবু ২৫ জুন ভোলা জেলার সদর উপজেলায় জন্মগ্রহণ করেন। তার পিতার নাম জহিরুল ইসলাম ও মাতার নাম সায়মা খাতুন। তিন ভাই এবং চার বোনের মধ্যে তিনি সবচেয়ে কনিষ্ঠ। তিনি ভোলা সরকারি কলেজ থেকে উচ্চ মাধ্যমিক সম্পন্ন করে মালয়েশিয়ায় চলচ্চিত্র ও মাল্টিমিডিয়া নিয়ে উচ্চ শিক্ষা লাভ করেন।

কর্মজীবন
বাবু ১৯৯৫ সালে ভোলার একটি থিয়েটার ক্লাবের মাধ্যমে তার অভিনয় জীবন শুরু করেন। ২০০৫ সাল থেকে ঢাকায় বিজ্ঞাপনচিত্রে অংশ নেওয়া শুরু করেন। ২০০৭ সালে এইতো প্রেম চলচ্চিত্রের একটি চরিত্রে অভিনয়ের মাধ্যমে চলচ্চিত্র জগতে প্রবেশ করেন। ২০০৯ সালে বিবিসি প্রযোজিত বিশ্বাস নামক একটি টেলিভিশন ধারাবাহিকে অভিনয় করেন। ২০১৮ সালে তিনি পোড়ামন ২ চলচ্চিত্রে খলনায়ক চরিত্রে অভিনয় করেন।

পুরস্কার
মেরিল-প্রথম আলো পুরস্কার 
 মনোনীত: শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার - খেলা খেলা সারাবেলা

ব্যক্তিগত জীবন
বাবু ব্যক্তিগত জীবনে ২০১২ সালের ১২ ডিসেম্বর নাজমুন নাহার সাথে বিবাহ বন্ধনে আবদ্ধ হন।

তথ্যসূত্র

জীবিত ব্যক্তি
বাংলাদেশী টেলিভিশন অভিনেতা
বাংলাদেশী চলচ্চিত্র অভিনেতা
ভোলা জেলার ব্যক্তি
উর্বশী (গান)

উর্বশী ভারতীয় শিল্পী ইয় ইয়ো হানি সিংয়ের একটি গান।  গানটি ২৭ সেপ্টেম্বর ২০১৮ এ টি সিরিজের তে টি-সিরিজের ইউটিউব চ্যানেলে মুক্তি পায় এবং এরপর গানটির আনপ্লাগড সংস্করণ ৭ নভেম্বর ২০১৮ এ মুক্তি পায়। এটি ১৯৯& সালের  ভারতীয় চলচ্চিত্র অ্যালবাম কাধালান এর এ আর রহমানের গাওয়া 'উর্বশী' গানের কভার সংস্করণ।

মিউজিক ভিডিও 
মিউজিক ভিডিওটির পরিচালক ডিরেক্টরগিফ্টি।এই ভিডিওটিতে বলিউড অভিনেতা শহিদ কাপুর এবং কিয়ারা আডবাণী অভিনয় করেছেন। ভিডিওটি ইউটিউবে ১১৪ মিলিয়নেরও বেশি বার দেখা হয়েছে।

তথ্যসূত্র 

ভারতীয় গান
হিন্দি গান
২০১৮-এর গান
উইকেট-রক্ষক-ব্যাটসম্যান

উইকেট-রক্ষক-ব্যাটসম্যান ক্রিকেট খেলায় অংশগ্রহণকারী স্বতন্ত্র পর্যায়ের খেলোয়াড়বিশেষ। ঐ ধরনের ক্রিকেটার মূলতঃ উইকেট-রক্ষক হলেও ব্যাটসম্যান হিসেবে নিজেকে উপস্থাপনার চেষ্টা চালান।

চিরাচরিত প্রথায় উইকেট-রক্ষকদেরকে টেস্ট দলে রাখা হয় মূলতঃ তাদের উইকেট-রক্ষণে সক্ষমতার জন্যে। উইকেট-রক্ষণকে মাঠে অবস্থানের সর্বাপেক্ষা গুরুত্বপূর্ণ জায়গা হিসেবে বিবেচনা করা হয়। এক্ষেত্রে শুধুমাত্র শারীরিক সক্ষমতা নয়; বরঞ্চ মানসিক দৃষ্টিভঙ্গীও এর সাথে জড়িত। ফলশ্রুতিতে, দলগুলো উইকেট-রক্ষক বাছাইয়ের ক্ষেত্রে প্রথমত তাদের গ্লাভসে দক্ষতার দিকেই অধিক দৃষ্টিপাত করে থাকে। এভাবেই টেস্টভূক্ত দেশগুলো গ্লাভসে বল তালুবন্দীতে দক্ষদেরকেই অন্তর্ভুক্ত করে। এরফলে, ঐ ধরনের খেলোয়াড়দের ক্ষেত্রে তাদের ব্যাটিংয়ের দিকে কম মনোনিবেশ করলেও চলতো।

ইতিহাস 
১৯৯০-এর দশকে ক্রিকেট দলগুলো উইকেট-রক্ষক হিসেবে প্রতিভাধর ব্যাটসম্যানদের দিকে নজর দিকে শুরু করে। টেস্ট ও ওডিআইয়ে অস্ট্রেলিয়ার বিখ্যাত উইকেট-রক্ষক অ্যাডাম গিলক্রিস্টকে এ ধারার পথিকৃৎ হিসেবে ধরা হয়। তাকে উদাহরণ হিসেবে ধরে শীর্ষস্থানীয় দলগুলো ও উইকেট-রক্ষকেরা অসাধারণ মানসম্পন্ন উইকেট-রক্ষক-ব্যাটসম্যান হিসেবে আত্মপ্রকাশের চেষ্টা চালায় যা দলের অমূল্য সম্পদস্বরূপ। অন্যান্য ব্যাটসম্যানও গিলক্রিস্টের উদাহরণকে সামনের দিকে এগিয়ে নিয়ে যান ও অনুসরণ করতে থাকেন। এরপর থেকেই এমএস ধোনি, ব্রেন্ডন ম্যাককুলাম, জনি বেয়ারস্টো, দিনেশ কার্তিক, মুশফিকুর রহিম ও কুমার সাঙ্গাকারা’র ন্যায় শীর্ষস্থানীয় উইকেট-রক্ষক-ব্যাটসম্যান হিসেবে দলের অবিচ্ছেদ্য অঙ্গ হিসেবে জড়িয়ে রয়েছেন।

আধুনিককালে উইকেট-রক্ষকেরা প্রায়ই ব্যাট হাতে মাঝারিসারির ব্যাটসম্যান হিসেবে দলে ভূমিকা রাখার প্রত্যাশা করেন। কেউবা গিলক্রিস্ট, ম্যাককুলাম ও ধোনির ন্যায় ব্যাটসম্যান হিসেবে আক্রমণাত্মক হবার চেষ্টা চালান। সীমিত ওভারের খেলাগুলোয় কিছুটা নিচেরদিকে মাঠে নেমে রান সংগ্রহের সর্বাত্মক প্রচেষ্টা করে থাকেন। অন্যান্যরা সাঙ্গাকারা কিংবা কার্তিকের ন্যায় ব্যাটিংয়ে মনোনিবেশ ঘটানোর লক্ষ্যে উদ্বোধনী ব্যাটসম্যান কিংবা মাঝারিসারিতে ব্যাট হাতে মাঠে নামেন। এছাড়াও, কিছু আন্তর্জাতিকমানের খেলোয়াড়কে প্রায়শঃই তাদের ব্যাটিং দক্ষতার পাশাপাশি আপদকালীন সময়ের জন্য উইকেট-রক্ষণের দিকে অগ্রসর হতে হয়। লোকেশ রাহুল, তিলকরত্নে দিলশান, রাহুল দ্রাবিড়, মার্কাস ট্রেসকোথিক মাঝে-মধ্যেই উইকে-রক্ষকের ভূমিকা পালন করেছেন।

আরও দেখুন 
 বোলিং
 উইকেট-রক্ষক
 ২০১৯ ক্রিকেট বিশ্বকাপ
 ক্রিকেট পরিভাষা

তথ্যসূত্র 

ক্রিকেট পরিভাষা
বাঘা ইউনিয়ন

বাঘা ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন।

অবস্থান 
পূর্বে গোলাপগঞ্জ ও কানাইঘাট,পশ্চিমে সিলেট সদর,উত্তরে জৈন্তাপুর ও কানাইঘাট, দক্ষিণে ফুলবাড়ী ইউ.পি ও গোলাপগঞ্জ পৌরসভা। উপজেলা হতে সড়ক পথে দুরত্ব ৪কি.মি।

ইতিহাস
ঐতিহ্যবাহী গোলাপগঞ্জ উপজেলার বাঘা একটি অতি প্রাচীন ইউনিয়ন। ইহা একটি জনবহুল ইউনিয়ন। একটি সমৃদ্ধ জনপদ। প্রাচীনকালের ইতিহাস ও ব্যক্তিত্বদের সম্পর্কে তেমন একটা জানা না গেলেও মোঘল শাসন তথা হযরত শাহজালাল রহঃ এর আগমণের পরবর্তীকাল থেকে এ জনপদের বিবরণ পাওয়া যায়। 

লোকমুখে শোনা যায়, ভারতের আসাম রাজ্য হতে যখন প্রচণ্ড শীতের আগমন হত তখন জৈন্তিয়া পাহাড় হতে বাঘ এখানে আসত। অনেক সময় অনেক বার কয়েকটি বাঘ ধরা পড়েছে। সেই থেকে এখানকার নাম বাঘা হয়।

গ্রাম সমূহ 
গ্রামের সংখ্যা ৩০টিউল্লেখযোগ্য গ্রাম সমূহ- 
নলুয়া, কান্দিগ্রাম, হেতিমগঞ্জ, তুরুকভাগ, খালপার, মজিদপুর, জালালনগর, রুস্তমপুর, দক্ষিণ বাঘা,বাঘা মুসলিমাবাদ,উত্তর বাঘা, বাঘা ইসলামাবাদ, আনছারমহল্লা, ভেদাইরটুল, মাঝেরমহল্লা, গৌরাবাড়ী, দৌলতপুর, তুড়ুগাঁও, লালনগর, পশ্চিমগাঁও, সোনাপুর, উত্তর কান্দিগাঁও, দক্ষিণ কান্দিগাঁও, উত্তর গাঁও, পূর্বগাঁও, কালাকোনা, উত্তর গোলাপনগর, লম্বাগুল, রামগঞ্জ, উপর এখলাছপুর, লামা এখলাছপুর।

জনসংখ্যা
মোটঃ ২৮,৪২২ জন, পুরুষঃ ১৪,১৫৮ জন, মহিলাঃ ১৪,২৭২ জন।  (২০০১ এর আদম শুমারী অনুযায়ী)

শিক্ষা
সাক্ষরতার হারঃ- ৩৭.০৭%
 প্রাথমিক বিদ্যালয়েরঃ সরকারী-১১টি,বেসরকারী-৭টি,
 মাধ্যমিক বিদ্যালয়ের সংখ্যাঃ বেসরকারী- ০২টি
 মাদ্রাসার সংখ্যাঃ কওমী; ০৮টি, অন্যান্য; ০টি
 ধর্মীয় প্রতিষ্ঠানের সংখ্যাঃ মসজিদ- ৭৪ টি, মন্দির- ০৬ টি
*উল্লেখযোগ্য শিক্ষা প্রতিষ্ঠানঃ-
 বাঘা গোলাপনগর আরাবিয়া ইসলামিয়া মাদ্রাসা (প্রতিষ্ঠা সন ১৯২৯ইং);
 হাজী আব্দুল আহাদ উচ্চ বিদ্যালয় ও কলেজ;
 গৌরাবাড়ী মহিলা মাদ্রাসা
 এখলাছপুর আরাবিয়া ইসলামিয়া মাদ্রাসা

আয়তন
৩৯.৫৫ বর্গ কি.মি.।

দর্শনীয় স্থান
 বাঘা গৌরাবাড়ী স্বাস্থ্য কমপ্লেক্স
 বাঘা গোলাপনগর আরাবিয়া ইসলামিয়া মা
 দ্রাসা
 বাঘা বাজার 
 হাতালি
 বেড়িবাদ
 বাঘাবাজার স্কুল

উল্লেখযোগ্য ব্যক্তিত্ব

তথ্যসূত্র

আরও দেখুন 
 সিলেট বিভাগ;
 সিলেট জেলা;
 বাংলাদেশের উপজেলাসমূহ;
 লক্ষণাবন্দ ইউনিয়ন;
 বাংলাদেশের ইউনিয়ন।

বহিঃসংযোগ 
 বাংলাপিডিয়া
 আমাদের সিলেট 
অফিসিয়াল ওয়েবসাইট; বাঘা ইউনিয়ন

গোলাপগঞ্জ উপজেলার ইউনিয়ন
আশরাফিয়া জামে মসজিদ

আশরাফিয়া জামে মসজিদ হল নারায়ণগঞ্জ জেলার আমলাপাড়ায় অবস্থিত একটি মসজিদ, যেটি ১৮৯০ সালের দিকে নির্মিত হয়েছিল।

ইতিহাস 
আশরাফিয়া জামে মসজিদ বাংলাদেশের নারায়ণগঞ্জ জেলার প্রাচীনতম মসজিদের অন্যতম। ব্রিটিশ রাজত্বকালে, জমিদার রহিম বক্স হাজী ও তার স্ত্রী তালুকদার আহ্লাদী বিবি ২০ এপ্রিল ১৮৯৮ তারিখে নারায়ণগঞ্জের বালিয়াটি জমিদারির বড় একটি অংশ ক্রয় করেছিলেন। এরপর, তারা মসজিদ নির্মাণের জন্য জমি দান করেন।
মসজিদটির কথা ব্রিটিশ আমলের পর্চায় উল্লেখিত আছে।

স্থাপত্যশৈলী 

যদিও ব্রিটিশ রাজত্বকালে মসজিদটি নির্মিত হয়েছিল, তবে এটি মুঘল স্থাপত্যশৈলীর আদলে নির্মিত হয়। মসজিদটির চারদিকে থাকে চারটা গম্বুজ মুঘল স্থাপত্যশৈলীর  কথা মনে করিয়ে দেয়। মসজিদের পশ্চিম দেওয়ালে মেহরাবের উপরে আরবিতে 'লা ইলাহা ইল্লাল্লাহু মুহাম্মাদুর রাসুলুল্লাহ' আরবি ক্যালিগ্রাফিতে লেখা আছে। ন্যূনতম পাঁচ রঙের গ্লাস ও পাথর দিয়ে মসজিদটি নির্মিত হয়েছে। মসজিদটি একটি অনন্য স্থাপত্যশৈলীর নিদর্শন।

আরও দেখুন 
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র 

বাংলাদেশের ইতিহাস
নারায়ণগঞ্জ জেলার মসজিদ
নারায়ণগঞ্জ জেলা
মুঘল মসজিদ
বেঙ্গল প্রেসিডেন্সি
বিবি মরিয়ম মসজিদ

বিবি মরিয়ম মসজিদ বাংলাদেশের নারায়ণগঞ্জ জেলার কিল্লারপুলে অবস্থিত একটি মসজিদ যেটি মোঘল স্থাপত্যশৈলীর অনন্য নিদর্শন। বর্তমানে মসজিদটি কিল্লারপুল শাহী জামে মসজিদ  নামে পরিচিত।

ইতিহাস ও স্থাপত্যশৈলী
বলা হয়ে থাকে, মসজিদটি বাংলার মোগল সুবেদার শায়েস্তা খান (১৬৬৪-১৬৮৮) কর্তৃক নির্মিত। মসজিদটির নিকটেই একটি সমাধি সৌধ অবস্থিত, যেটি শায়েস্তা খান কন্যা বিবি মরিয়মের। সেজন্যই মসজিদটি বিবি মরিয়ম মসজিদ নামে পরিচিত।

তিন গম্বুজ বিশিষ্ট মসজিদটির মাঝের গম্বুজটি সবচেয়ে বড়। গম্বুজের নিচের দিকের পত্রাকার অলঙ্করণ এবং সচ্ছিদ্র মারলন নকশায় অনুসরণ করা হয়েছে প্রচলিত রীতি। ছাদের উপরে শুধু সামনের দিকের প্যানেলেই পত্রাকার অলঙ্করণ বিদ্যমান।

মসজিদের পূর্বদিকে রয়েছে তিনটি  প্রবেশপথ। মাঝের প্রবেশপথটি সবচেয়ে প্রশস্ত। দক্ষিণ ও উত্তর দিকে একটি করে জানালা বিদ্যমান যেটি মসজিদ নির্মাণের পরবর্তী সময়ে নির্মিত বলে ধারণা করা হয়।

মসজিদটি বহুবার সংস্কার করা হয়েছে। এজন্য মসজিদটির আদিরূপের অনেকটাই আর অবশিষ্ট নাই। পূর্বদিকের স্তম্ভের উপর টিন শেড বারান্দা নির্মাণের ফলে মসজিদের সামনের দিকের অবয়ব অনেকটাই ঢাকা পড়ে গিয়েছে। মসজিদটিতে এখনো নামায আদায় করেন মুসল্লিরা।

আরও দেখুন
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র

মুঘল মসজিদ
বাংলাদেশের ইতিহাস
নারায়ণগঞ্জ জেলার মসজিদ
নারায়ণগঞ্জ জেলা
খড়মপুর মাজার শরীফ

খড়মপুর মাজার শরীফ ব্রাহ্মণবাড়িয়া জেলার আখাউড়া উপজেলার খড়মপুরে অবস্থিত একটি মাজার শরীফ। মাজারটি ২৬০ একর জমির উপরে অবস্থিত।

ইতিহাস 
১৩০৩ সালে হযরত শাহজালাল (র) ইসলাম প্রচারের জন্য ৩৬০ জন আউলিয়া নিয়ে এসেছিলেন সিলেটে। এই ৩৬০ জন শিষ্যের মাঝে অন্যতম ছিলেন সৈয়দ আহমদ গেছুদারাজ কল্লা শহীদ (র)। তিনি হযরত শাহজালাল (র) খুব কাছের লোক ছিলেন।

খড়মপুর মাজার শরীফ সম্পর্কে কাহিনি প্রচলিত আছে সেটা হল, সে সময় খড়মপুর গ্রামের জেলেরা তিতাস নদীতে মাছ ধরত। একদিন চৈতন্য দাস ও তার সঙ্গীরা তিতাস নদীতে মাছ ধরার সময় হঠাৎ তাদের জালে একটি খণ্ডিত মস্তক আটকা পড়ে। বিষয়টি দেখে জেলেরা ভীতসন্ত্রস্ত হয়ে পড়ে। খণ্ডিত মস্তকটি উঠাতে গেলে আল্লাহর কুদরতে খণ্ডিত মস্তকটি বলে ওঠে, "একজন আস্তিকের সাথে আর একজন নাস্তিকের কখনো মিল হতে পারে না। তোমরা যে পর্যন্ত কলেমা পাঠ করে মুসলমান না হবে ততক্ষণ আমার মস্তক স্পর্শ করবে না।" খণ্ডিত মস্তকের কাছ থেকে এই কথা শোনার পর চৈতন্য দাস ও তার সাথীরা হিন্দু ধর্ম ত্যাগ করে ইসলাম ধর্ম গ্রহণ করে। খণ্ডিত মস্তকের নির্দেশ অনুযায়ী ইসলামি মতে খণ্ডিত মস্তকটি দাফন করে এবং তারা মাজারটির খাদেমদারিতে নিযুক্ত হন।

বিভিন্ন ঐতিহাসিকগণ অনুমান করেন যে, তরফ রাজ্যেও রাজা আচক নারায়ণের সঙ্গে হজরত শাহজালালের প্রধান সেনাপতি হযরত সৈয়দ নাসিরউদ্দিন (র) যে যুদ্ধ পরিচালনা করেন সে যুদ্ধে হযরত সৈয়দ আহমদ গেছুদারাজ (র) শহিদ হন এবং তার খণ্ডিত মস্তক তিতাসের স্রোতে ভেসে আসে।

প্রতি বছর মাজারটিতে ওরস উৎসব অনুষ্ঠিত হয়। ওরস উৎসবে গেছুদারাজ কল্লা শহীদ (র) বহু ভক্তের আগমন ঘটে।

তথ্যসূত্র

আখাউড়া উপজেলা
মাজার
বাংলাদেশের মসজিদ